text: প্যারাসাইট হল বং জুন-হো পরিচালিত ২০১৯ সালের দক্ষিণ কোরীয় রহস‍্যময় হাস‍্যকৌতুকময় রোমাঞ্চকর চলচ্চিত্র। হান জিন-ওনের সাথে এই চলচ্চিত্রের চিত্রনাট্য লিখেছেন জুন-হো। এতে শ্রেষ্ঠাংশে অভিনয় করেছেন সং কাং-হো, লি সুন-কিউন, চো ইয়ো-জেওং, চোই উ-শিক, ও পার্ক সো-ডাম।
  
  পুরস্কার ও স্বীকৃতি  
  চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ২১শে মে কান চলচ্চিত্র উৎসবে এবং সেখানে এটি প্রথম কোরীয় চলচ্চিত্র হিসেবে পাল্ম দর লাভ করে এবং ২০১৩ সালের ব্লু ইজ দ্য ওয়ার্মেস্ট কালার চলচ্চিত্রের পর সর্বসম্মত ভোট পেয়ে বিজয়ী হয়। এটি পরে ২০১৯ সালের ৩০শে মে সিজে এন্টারটেইনমেন্ট কর্তৃক দক্ষিণ কোরিয়া মুক্তি পায়। এটি সর্বকালের অন্যতম সেরা দক্ষিণ কোরীয় চলচ্চিত্র এবং ২০১০-এর দশকের অন্যতম সেরা চলচ্চিত্র হিসেবে প্রশংসিত হয়। চলচ্চিত্রটি সারাবিশ্বে $১৬৭.৬ মিলিয়ন উপার্জন করে, যা জুন-হোর সর্বোচ্চ উপার্জনকারী চলচ্চিত্র এবং দক্ষিণ কোরিয়ার তৃতীয় সর্বোচ্চ উপার্জনকারী চলচ্চিত্র।
  
  প্যারাসাইট চলচ্চিত্রটি অসংখ্য পুরস্কার অর্জন করে, তন্মধ্যে রয়েছে ৯২তম একাডেমি পুরস্কার ছয়টি মনোনয়ন থেকে শ্রেষ্ঠ চলচ্চিত্র, শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র, শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে পুরস্কার। এটি প্রথম দক্ষিণ কোরীয় চলচ্চিত্র হিসেবে একাডেমি পুরস্কার অর্জন করে এবং প্রথম ইংরেজি ভিন্ন অন্য ভাষার চলচ্চিত্র হিসেবে শ্রেষ্ঠ চলচ্চিত্র বিভাগে অস্কার জয় করে। ৭৭তম গোল্ডেন গ্লোব পুরস্কারে চলচ্চিত্রটি শ্রেষ্ঠ বিদেশি ভাষার চলচ্চিত্র বিভাগে পুরস্কার লাভ করে। ৭৩তম ব্রিটিশ একাডেমি চলচ্চিত্র পুরস্কারে চলচ্চিত্রটি ইংরেজি ভিন্ন অন্য ভাষার চলচ্চিত্র ও শ্রেষ্ঠ মৌলিক চিত্রনাট্য বিভাগে পুরস্কৃত হয়। এছাড়া এটি প্রথম অ-ইংরেজি চলচ্চিত্র হিসেবে চলচ্চিত্রের কুশীলবদের সেরা অভিনয় বিভাগে স্ক্রিন অ্যাক্টরস গিল্ড পুরস্কার অর্জন করে।
  
  কুশীলব
   সং কাং-হো - কিম কি-তাক, কিম পরিবারের পিতা
   চোই উ-শিক - কিম কি-উ, কিম পরিবারের পুত্র
   পার্ক সো-ডাম - কিম কি-জোং, কিম পরিবারের কন্যা
   জাং হাই-জিন - কিম চুং-সুক, কিম পরিবারের মাতা
   লি সুন-কিউন - পার্ক ডং-ইক, পার্ক পরিবারের পিতা
   চো ইয়ো-জোং - পার্ক ইওন-জিও, পার্ক পরিবারের মাতা
   জোং জি-সো - পার্ক ডা-হাই, পার্ক পরিবারের কন্যা
   জুং হিওন-জুন - পার্ক ডা-সং, পার্ক পরিবারের পুত্র
   লি জুং-উন - গুক মুন-গোয়াং, গৃহপরিচারিকা
   পার্ক মিউং-হুন - গোন-সা, মুন-গোয়াং-এর স্বামী
   পার্ক জোন-রোক - ইউন, গৃহভৃত্য
   পার্ক সো-জুন - মিন-হিউক
  
  তথ্যসূত্র
  
  বহিঃসংযোগ
  
   
   
   
   
   
    
   
   
   
   
   
  
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের হাস্যরসাত্মক নাট্য চলচ্চিত্র
  বিষয়শ্রেণী:দক্ষিণ কোরীয় চলচ্চিত্র
  বিষয়শ্রেণী:দক্ষিণ কোরীয় রোমহর্ষক চলচ্চিত্র
  বিষয়শ্রেণী:দক্ষিণ কোরীয় হাস্যরসাত্মক নাট্য চলচ্চিত্র
  বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
  বিষয়শ্রেণী:শ্রেষ্ঠ বিদেশী ভাষার চলচ্চিত্র গোল্ডেন গ্লোব বিজয়ী
  বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে ন্যাশনাল বোর্ড অব রিভিউ পুরস্কার বিজয়ী
  বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে বাফটা পুরস্কার বিজয়ী
title: প্যারাসাইট (২০১৯-এর চলচ্চিত্র)